ኣሊባባ ኣብ ኢትዮጵያ ውጽኢታዊ ንክኸውን፡ 'ኣነ ሰራሕተኛ መሸጣ፣ ማኔጀር ኮይነ ከገልግል'የ' ዝበለ ቐዳማይ ሚኒስትር ኣብዪ ኣሕመድ'ዩ። ኣቶ ዘመዴነህ ነዛ ዘረባ የልዕል። "መንግስቲ ፍቓድ ምሃብ ጥራሕ ዘይኮነ፡ ብብዙሕ ጻዕሪ ዝመጽእ መውፈራይ ንቑሕ ተሳትፎ ንክገብር፡ ንሱ [ቀዳማይ ሚኒስትር] ዝበሎ ነገር ሓቂ'ዩ። እዞም ኩባኒያታት ውጽኢታዊ እንተኾይኖም፡ ንሃገርና 'ብራንድ አምባሳደር' ክኾኑ'ዮም" ይብል። ይኹን'ምበር፡ እቲ ዝተጀመረ ከይዲ ቐጻልነት ንክህልዎ፡ ሓድሽ ፖሊሲ ክመጽእ ኣለዎ ኣብ ዝብል እቶም ወሃብቲ ርኢይቶ ይሰማምዑ። "መንግስቲ እቲ ዝጀመሮ ኣጀንዳ ለውጢ ክፍጽሞ ኣለዎ። ነቲ መንእሰይ፡ ብፍላይ ድማ ንጀመርቲ ኢንቨስተራት ፍሉይ ዝኾነ ፖሊሲ ከውጽእ ኣለዎ። ሓደ መንእሰይ ስራሕ ክሰርሕ እንትብል፡ ክሳብ እቲ ዝኽፈል ግብሪ ዘሎ ጉዕዞ ከቢድ'ዩ" ይብል ኣዲስ። ንኣቶ እዮኤል ግን፡ ንቴክኖሎጂ ዘሎ ኣረኣእያን ሸርፊ ወጻእን'ዩ እቲ ክቕድም ዝግብኦ ጉዳይ። "ዓብዪ ዕዳጋ ኣሎ፤ ይኹን'ምበር፡ ዲጂታል ማርኬቲንግ እንታይ'ዩ?
